kardosdrur/scandi-wiki huggingface dataset:
Jakob Bidermann

Jakob Bidermann (1578 - 20. august 1639 i Rom). Han var en tysk jesuit og forfatter. Et af hans mest kendte værker er den fiktive rejseroman Utopia på latin, skrevet i Augsburg i 1604. I bogen gøres bonden Menalcas til narrekonge under en karnevalsfejring. Utopia udkom i Dillingen i 1640 godt hundrede år efter, at Thomas Moore udgav romanen af samme navn. Utopia blev meget udbredt, først ved afskrifter og trykt fra 1640.

Blandt dem, der blev inspireret af Bidermanns Utopia, var en jesuitisk præst i Krakow, Piotr Baryka, og Ludvig Holberg. Baryka er muligvis et pseudonym. Både Baryka og Holberg skrev et teaterstykke om en bonde, der blev drevet spas med. Holberg skrev komedien Jeppe på Bierget, og har næppe kendt Barykas gendigtning.

Det er uvist, om Holberg har ejet et eksemplar af Utopia, og i givet fald, hvornår han har anskaffet et eksemplar. Danskeren E. Langager mente grundet skriftprøver at eje Holbergs eksemplar.

Holberg omtaler Bidermann i indledningen til henholdsvis Moralske Tanker og Moralske Fabler.

Knud Lyne Rahbek har resumeret bondehistorien, og mange har troet, at der var tale om en direkte gengivelse af Bidermanns tekst, men det er ikke tilfældet; Rahbeks referat er skrevet baglæns, ikke som et almindeligt forlæns referat af Utopia, men som et sammenredigeret referat af de steder, som Rahbek fandt Jeppe-relevante; ét eller flere sådanne steder har han overset eller oversprunget. Holberg skriver "baglæns" om Upotu i Niels Klims underjordiske Rejse.

Den norske forsker Gunnar Sivertsen har skrevet en doktorafhandling om Jacob Bidermanns Utopia, om Knud Lyne Rahbeks gengivelse af Jeppe-partierne og om senere forskeres anvendelse af Rahbeks gengivelse. Afhandlingen blev forsvaret på Oslo Universitet i december 2006.

Noter

Henvisninger 
 Bidermanns biografi. Tysk internetsted.
 Thomas W. Best: Jacob Bidermann, Twayne Publishers, , 1975. Hovedvægten på Bidermanns teaterdigtning.
 Margrit Schuster (Hrsg.):Jakob Bidermanns »Utopia«. Edition mit Übersetzung und Monographie. Peter Lang, Bern 1984,  (Diss. Zürich 1977). I Schuster's udgave benyttes udtrykket roman på titelbladet for den tyske oversættelse.
 Gunnar Sivertsen: An Unknown Farce or an Unread Novel? The Enigmatic Source of Piotr Baryka's 'Z chlopa król' and of Ludvig Holberg's 'Jeppe paa Bierget' , Edda 2000, s. 99-109.
 Gunnar Sivertsens disputats: Kilden til Jeppe på Bierget 
 En kilden sag Jacob Bidermanns Utopia og Knud Lyne Rahbeks omskrivning af Jeppe-afsnittene. Om Gunnar Sivertsens disputats fra 2006
E. Langager: Rasmus Andersen paa Een-Øe eller Ludvig Holberg.

Præster fra Tyskland
Romanforfattere fra Tyskland
Donatus af Hessen

Donatus, Prins og Landgreve af Hessen (; født 17. oktober 1967 i Kiel) er en tysk prins og erhvervsmand, der siden 2013 har været familieoverhoved for fyrstehuset Hessen.

Biografi 
Donatus blev født den 17. oktober 1967 i Kiel i Slesvig-Holsten som andet barn og ældste søn af prins Moritz af Hessen-Kassel i hans daværende ægteskab med prinsesse Tatiana af Sayn-Wittgenstein-Berleburg. Hans far var ældste søn af den daværende titulære landgreve Philipp af Hessen-Kassel, der var familieoverhoved for linjen Hessen-Kassel af fyrstehuset Hessen. Han er oldebarn af kong Victor Emanuel 3. af Italien, tipoldebarn af kejser Frederik 3. af Tyskland og kong Nikola 1. af Montenegro samt tiptipoldebarn af dronning Victoria af Storbritannien.

Da Prins Ludvig af Hessen og ved Rhinen døde i 1968 som det sidste mandlige medlem af linjen Hessen-Darmstadt, blev Donatus' farfar, landgreve Philipp, familieoverhoved for hele fyrstehuset Hessen. Da Landgrev Philipp døde i 1980, efterfulgte Donatus' far Moritz ham som familieoverhoved for Huset Hessen.

Efter sin abitur studerede Donatus erhvervsøkonomi på Hamburgs Universitet. Da Landgreve Moritz døde som følge af en lungesygdom i Frankfurt-am-Main den 23. maj 2013, efterfulgte Donatus ham som familieoverhoved for Huset Hessen. Donatus leder sammen med sin fars fætter Prins Rainer af Hessen den Hessische Hausstiftung, Huset Hessens familiefond. Til den hører det 33 hektar store vingods Weingut Prinz von Hessen i vindistriktet Rheingau, Schloss Fasanerie nær Fulda, slottet Panker i Slesvig-Holsten med en berømt avl af hesteracen Trakehner, Grandhotel Hessischer Hof i Frankfurt am Main og Friedrichshof Slot med Sclosshotel Kronberg i Kronberg im Taunus.

Ægteskab og børn 
Han blev gift (både borgerligt og kirkeligt) i 2003 med Floria, grevinde von Faber-Castell (født 1974 i Düsseldorf). Den 26. marts 2007 blev ægteparret forældre til tvillingerne Paulina Elisabeth og Moritz Ludwig. Den 24. august 2012 blev sønnen August født.

Anetavle

Eksterne links 
 Weingut Prinz von Hessen  
 Stutteriet Panker  

Huset Hessen-Kassel
Personer fra Kiel
Kurér

En kurér er en budbringer. Kurerer benyttes i mange forskellige sammenhænge.

Diplomati 
I diplomatiet er en kurér en person, der transporterer diplomatisk post. 

I Danmark kan kureren være en medarbejder i udenrigstjenesten, en medarbejders ægtefælle, en medarbejder fra en anden statsinstitution, en purser på et SAS-fly eller en bona fide privatperson. Posten emballeres i en kurersæk, der plomberes, og kureren forsynes med en kurerattest. Forsendelsen skal altid være i kurerens varetægt, indtil den kan afleveres til modtageren.

Kurerposten er omfattet af de særlige regler om diplomatiske immuniteter og privilegier i medfør af Wienerkonventionen om diplomatiske forbindelser. Disse regler sikrer, at kurerposten mellem et lands udenrigsministerium og landets ambassader mv. i udlandet ikke åbnes undervejs.

Militær 
Den militære kurér, også kaldet en ordonnans, bringer ordrer og budskaber mellem militære ledere og enheder.

Budtjeneste 
Kommercielle kurérfirmaer benytter forskellige transportmidler til at bringe breve og pakker fra kunde til kunde, undertiden i konkurrence med postvæsenet. Nogle kurérfirmaer er (eller er begyndt som) rene cykelbudvirksomheder.

En drager er en anden form for budtjeneste, og var tidligere almindeligt forekommende på jernbanestationer til at bære de rejsendes (tunge) bagage. Det kunne være til et andet ventende køretøj, men det kunne også være helt til de rejsendes opholdsadresse eller hjem. Et eksempel på en drager er Lauritz 'Røde' Jensen fra tv-serien Matador. Dragere blev i sjældne tilfælde også anvendt som portører, når passagerer ikke ved egen kraft kunne færdes på stationsområdet.

Referencer/Fodnoter 

Diplomati
Titler
Moritz af Hessen

Landgreve Moritz af Hessen (; 6. august 1926 i Racconigi - 23. maj 2013) var en tysk prins, der var familieoverhoved for fyrstehuset Hessen fra 1980 til 2013.

Biografi 

Moritz blev født den 6. august 1926 på slottet i Racconigi i Italien som ældste søn af titulær landgreve Philipp af Hessen-Kassel i hans ægteskab med prinsesse Mafalda af Savoyen. Under Anden Verdenskrig blev hans mor arresteret af nazisterne og døde i koncentrationslejren Buchenwald i 1944.

Prins Ludvig af Hessen og ved Rhinen døde i 1968 som det sidste mandlige medlem af linjen Hessen-Darmstadt, hvorefter Moritz' far blev familieoverhoved for hele fyrstehuset Hessen. Da Landgrev Philipp døde i 1980, efterfulgte Moritz ham som familieoverhoved for Huset Hessen.

Landgreve Moritz døde som følge af en lungesygdom i Frankfurt-am-Main den 23. maj 2013.

Ægteskab 
Prins Moritz giftede sig den 1. juni (borgerligt) og den 3. juni 1964 (kirkeligt) i Kronberg im Taunus i Hessen med prinsesse Tatiana af Sayn-Wittgenstein-Berleburg, datter af fyrst Gustav Albrecht af Sayn-Wittgenstein-Berleburg og Margareta Fouché d'Otrante og søster til prins Richard af Sayn-Wittgenstein-Berleburg. Parret blev skilt i 1974.

Børn 
 Mafalda Margarethe, født i 1965 i Kiel, prinsesse af Hessen-Kassel, gift tre gange. Mafalda har børn med sine to sidste mænd. 
 Donatus af Hessen, født 1967 i Kiel, prins af Hessen-Kassel, gift.
 Elena Elisabeth Madeleine, født 1968 i Kiel, prinsesse af Hessen-Kassel, har en datter. 
 Philipp Robin, født i 1970 i Kiel, prins af Hessen-Kassel, gift.

Anetavle

Eksterne henvisninger 

Alle linjer og sidelinjer af Huset Hessen

Huset Hessen-Kassel
Rejselegitimation

For danske statsborgere udgør kun pas gyldig Rejselegitimation. Danske statsborgere kan dog rejse i de nordiske lande uden at medbringe pas. 

Til indrejse i en række lande skal passet forinden være forsynet med et visum til landet. 

For udlændinges adgang til Danmark er der i udlændingebekendtgørelsen (se eksternt link nedenfor) fastsat en række meget detaljerede krav til rejselegitimationens beskaffenhed, såvel hvad angår pas, fremmedpas eller rejsedokument for flygtninge og fællespas eller kollektivpas. 

Udlændinge skal have deres pas eller anden rejselegitimation påtegnet (viseret) før indrejsen, medmindre de pågældende er fritaget for visum. Visum udstedes med gyldighed for alle Schengen-lande.

Eksterne henvisninger 
 – Bekendtgørelse om udlændinges adgang her til landet (udlændingebekendtgørelsen)

Retsvidenskab
Turisme
Plejaderne (flertydig)

Plejaderne kan henvise til flere artikler:
 Plejaderne – syv nymfer i den græske mytologi
 Plejaderne (stjernehob) – syvstjernen
Niels Anders Thorn

Niels Anders Thorn (født 16. juni 1956 i Gladsaxe) er en dansk skuespiller, der blev uddannet fra Aarhus Teater i 1980. 

Thorn har bl.a. medvirket i tv-serierne Gøngehøvdingen, Strisser på Samsø, TAXA, Edderkoppen, Nikolaj og Julie, Ørnen og 2900 Happiness samt i tv-julekalenderne Juletestamentet, Gufol mysteriet, Brødrene Mortensens Jul og Jul på Kronborg.

Filmografi

Film 
 Casanova (1990)
 Drengene fra Sankt Petri (1991)
 Ord (1994)
 Life Is a Bitch (1994)
 To mand i en sofa (1994)
 Nattevagten (1994)
 Den attende (1996)
 Sunes familie (1997)
 Når mor kommer hjem (1998)
 Baby Doom (1998)
 Genfærd (1999)
 Dybt vand (1999) 
 Besat (1999)
 Her i nærheden (2000)
 Tegninger (2000)
 Blinkende lygter (2000)
 Ørkenens juvel (2001)
 Når lysterne tændes (2001)
 Jolly Roger (2001)
 Bertram og Co. (2002)
 Den nye mand (2003)
 Anja efter Viktor (2003)
 Zimmer frei (2004)
 The Prince and Me (2004)
 Efter brylluppet (2006)
 Kærlighed på film (2007)
 Vikaren (2007)

Tv-serier 
 Mørklægning (mini-serie) (1992)
 Gøngehøvdingen (1992)
 Juletestamentet (julekalender) (1995)
 Renters rente (mini-serie) (1996)
 Fusion (1997)
 Strisser på Samsø (1997)
 Taxa (1997)
 Gufol mysteriet (julekalender) (1997)
 Hvide løgne (1998)
 Brødrene Mortensens jul (julekalender) (1998)
 Edderkoppen (mini-serie) (2000)
 Jul på Kronborg (julekalender) (2000)
 Jul i hjemmeværnet (julekalender) (2001)
 Hotellet (2002)
 Nikolaj og Julie (2003)
 Ørnen (2004)
 Det sorte hul (2005)
 Nynne (2006)
 2900 Happiness (2007-2008)
 Lærkevej (2009)

Tegnefilm 
 Disco ormene – Justesen (2008)

Eksterne henvisninger 
 

Skuespillere fra Danmark
Personer fra Gladsaxe
Tegnefilmsdubbere fra Danmark
Personer i Kraks Blå Bog
Anja efter Viktor

Anja efter Viktor (Kærlighed ved første hik 3) er en dansk komediefilm fra 2003, instrueret af Charlotte Sachs Bostrup.

Medvirkende

Kilder/henvisninger

Eksterne henvisninger 
 

Danske film fra 2003
Komediefilm fra Danmark
Dansksprogede film
Film instrueret af Charlotte Sachs Bostrup
Anja og Viktor
Nordstern Arena Horsens

Nordstern Arena Horsens (tidl. CASA Arena Horsens), også kendt som Forum Horsens Stadion  (tidl. Horsens Idrætspark), er et kommunalt ejet stadion i Horsens. Nordstern Arena Horsens er hjemmebane for AC Horsens i Superligaen, men anvendes også til koncerter og lignende. Det nye stadion ligger på Langmarksvej ved siden af Forum Horsens, ca. 15 min. gang fra Horsens Banegård. 

På tilskuerpladserne rummer stadionet 10.495 tilskuere, heraf 7.500 siddepladser. Ved afholdelse af koncerter, gymnastikopvisning og lignende, kan arenaen rumme ca. 30.000 tilskuere. Der er banevarme og lysanlægget yder 1000 lux men er forberedt til at kunne yde 1400 lux.

I senere tid har der været mange koncerter på Nordstern Arena blandt andet har AC/DC, The Rolling Stones og U2 spillet der, men efter åbningen af det nye spillested Fængslet er de store koncerter flyttet der hen.

Horsens Stadion blev indviet den 16. juni 1929 og hed dengang Horsens Idrætspark. Det er sidst renoveret i 1998/2001. I 2006 besluttede Horsens Kommune at bygge et nyt stadion, som den 30. april 2008 fik navnet Nordstern Arena Horsens og som blev færdig i begyndelsen af 2009. Arenaen er lukket med glasfacader hele vejen rundt. I 2022 skiftede stadionet navn fra CASA Arena Horsens til Nordstern Arena Horsens. Dette skete grundet en fusion mellem byggefirmaerne CASA og KPC, hvor de tog det fælles navn Nordstern.

Sydtribunen rummer en sponsorlounge med plads til ca. 1.000 spisende gæster.  Desuden er der i den lille foyer mellem Forum Horsens en sportcafé.

Det nye anlæg har kostet 125 mio. kroner, og er finansieret af Horsens Kommune og dels af private investorer.

Galleri

Tilskuere 
Antal tilskuere gennemsnitligt pr. sæson i Superligaen

Noter

Referencer

Eksterne henvisninger

www.forumhorsens.dk
Nordstern Arena Stadion 
 CASA Arena Horsens - Nordic Stadiums

Fodboldstadioner i Danmark
Sport i Horsens
Etableret i 2009
Bygninger, konstruktioner og anlæg i Horsens
AC Horsens
Munchmuseet

Munch-museet i Oslo blev åbnet i 1963, hundrede år efter Edvard Munchs fødsel. 

Bygningen er tegnet af arkitekterne Gunnar Fougner og Einar Myklebust. Sidstnævnte var også arkitekt for en betydelig udvidelse og restaurering, indviet i 1994 på 50-årsdagen for Munchs død. Mens det oprindelige museum blev finansieret af overskuddet ved driften af Oslo Kinematografer, blev det sidste byggetrin for en stor del finansieret ved en kontrakt med det japanske selskab Idemitsu Kosan co. Ltd.
 
Museet er skabt på basis af Edvard Munchs testamentariske gave til Oslo kommune, omfattende omkring 1.100 malerier, 15.500 grafiske blade fordelt på 700 motiver, 4.700 tegninger, samt seks skulpturer. I tillæg kom næsten 500 trykplader, 2.240 bøger, notesbøger, dokumenter, fotografier, værktøj, rekvisitter og møbler. Munchs omfattende brevsamling blev senere testamenteret til museet af hans søster, Inger Munch, sammen med et betydeligt antal originalværker, særlig fra 1880-erne. 

Denne gave, andre gaver og byttehandel har gjort, at over halvdelen af Munchs malerier, samtlige grafiske motiver og alle eksisterende trykplader i dag er i museets eje. Dette sætter Munch-museet i en særstilling internationalt og giver et godt grundlag for specialudstillinger i museet og en udstrakt udstillingsvirksomhed over hele verden. 

Forholdene er også lagt godt til rette for forskere og studenter fra ind- og udland gennem overskuelige og tidssvarende magasiner og et veludstyret fagbibliotek. 

Museet omfatter blandt andet udstillingslokaler, foto- og konserveringsatelierer, kontorer, bibliotek og magasiner. Centralt i museet ligger foredragssalen, som også bruges til udstillinger, koncerter, teaterforestillinger og filmfremvisninger, og i det nye indgangsparti mødes publikum af en righoldig museumsbutik og en hyggelig café.

Også i Nasjonalgalleriet i Oslo findes en samling af malerier af Edvard Munch.

Ny museumsbygning
22. oktober 2021 blev en ny bygning åbnet af det norske kongepar.

Referencer

Eksterne henvisninger 
 Munchmuseets hjemmeside
  Wikimedia Commons har flere filer relaterede til Munchmuseet − Nye Munchmuseet 

Edvard Munch
Museer i Oslo
Kunstmuseer i Norge
Museer etableret i 1963
Philipp af Hessen

Philipp, titulær landgreve af Hessen-Kassel-Rumpenheim (født 6. november 1896 på slottet Rumpenheim, død 25. oktober 1980 i Rom) blev overhoved for alle linjer i Huset Hessen fra 1968.

Philipp var aktiv nazist fra 1930 og blev i 1933 Oberpräsident i Hessen-Nassau. Gennem sit ægteskab med prinsesse Mafalda blev han et vigtigt bindeled mellem de tyske nazister og de italienske fascister, men i 1943 kølnedes forholdet mellem nazistpartiet og højadelen så meget, at han blev ekskluderet af partiet, frataget sin position og sendt i koncentrationslejren Flossenbürg og senere til Dachau, hvorfra han og andre prominente fanger førtes til Tyrol. Her blev han 4. maj 1945 anholdt af amerikanske soldater. Han blev løsladt i 1947.

Familieforhold

Forældre 
Philipp var søn af Margarethe af Preussen, født i Potsdam i 1872, død i 1954 og titulær landgreve Frederik Karl af Hessen-Kassel-Rumpenheim, født på slottet Panker ved Kiel i 1868, død i Kassel i 1940.

Ægteskab 
Gift i Racconigi i 1925 med Mafalda af Savoyen, datter af Italiens konge, Victor Emanuel 3. (født i Rom i 1902, død i Koncentrationslejren Buchenwald i 1944).

Børn 
 Moritz (6. august 1926) – gift 1964 med Tatiana af Berleburg. Skilt 1974.
 Heinrich (30. oktober 1927 – 18. november 1999).
 Otto Adolf (3. juni 1937 – 3. januar 1998) – gift 1965 med Angela von Doering. Skilt 1969. Gift anden gang 1988 med Elisabeth Bönker. Skilt 1994.
 Elisabeth Margarethe (8. oktober 1940) – gift 1962 med Friedrich Carl von Oppersdorf.

Eksterne henvisninger 

Landgrever af Hessen-Kassel
Resen

Resen  henviser til flere artikler:

 Resen (Makedonien) – en by i Makedonien
 Resen Sogn (Struer Kommune) – et sogn i Struer Kommune og i Holstebro Provsti
 Resen Sogn (Skive Kommune) – et sogn i Skive Kommune og i Skive-Fjends Provsti
 Resen Sogn (Fjends Kommune) – et sogn i Viborg Kommune og i Skive-Fjends Provsti
 Resen (Skive)

Personer med navnet Resen 
 Hans Poulsen Resen – (2. februar 1561-14. september 1638), professor i teologi og biskop over Sjælland fra 1615 til sin død.
 Hans Hansen Resen – (19. oktober 1596 – 3. april 1653), biskop over Sjælland fra 1652 til sin død.
 Peder Hansen Resen – (17. juni 1625 – 1. juni 1688) var dansk historiker, retslærd
Eslöv

Eslöv er en by i den centrale del af Skåne i det sydlige Sverige. 

Eslöv ligger midt på den skånske slette og blev i 1800-tallet et vigtigt jernbaneknudepunkt. Den har et areal på og et befolkningstal på  indbyggere. Byen har haft en kraftig tilvækst de seneste par år. Den er centrum for Eslövs kommun i Skåne län.

Egnen omkring Eslöv er kendt for sine mange slotte og herregårde. Ellinge Slot er et af Skånes ældste godser med en historie, der går tilbage til 1100-tallet.

Keramikeren Nils Thorsson var født i byen. Johan Linnemann er begravet nord for Eslöv i Trollenäs. 

En stenkonstruktion fra starten af 1900-tallet har navnet Stenberget og ligger på Villavägen.

Galleri

Referencer

Eksterne henvisninger 

 

Byer i Eslövs kommun
Neneh Cherry

Neneh Cherry (født Neneh Marianne Karlsson i Stockholm, Sverige, den 10. marts 1964) er en svensk sangerinde. Hun er datter af kunstneren Moki (Karlsson) Cherry og den vestafrikanske musiker (trommeslager mm.) Amahdu Jah fra Sierra Leone. Hun er steddatter af den legendariske jazzmusiker Don Cherry, og dermed også halvsøster til den svenske sangerinde Titiyo og sangeren Eagle-Eye Cherry. Neneh Cherry havde en del hits i 90'erne, som nåede det meste af verden rundt.

Opvækst 
Hun voksede op i en konverteret skole i Farstorp/Tårgarp (lidt uden for Hässleholm) i Skåne. Hendes familie ejer stadig ejendommen, og benytter den obligatorisk om sommeren. Meget af tiden brugte hun på at rejse med familien ud i verden, når stedfar Don Cherry var på tour. Når hun var på tour, mødte hun mange store jazzstjerner, som Ornette Coleman, Miles Davis mm. Skole fik hun ikke meget af, da de konstant var på vejen. Hun har også leget med Lars Ulrich, (trommeslager for Metallica), da de var ganske små. Da hun kom i teenageårene, var hun meget rebelsk – der skulle ske noget. Og hun deltog i mange fester mm. i de omkringliggende byer i Skåne – hun kom i disse år også ud for forskellige dårlige oplevelser.

Diskografi

Solo 
 Raw Like Sushi (1989)
 Homebrew (1992)
 Man (1996)
 Blank Project (2014)

Albums med CirKus 
 Laylow (2006)
 Medicine (2009)

Albums med The Thing 
 The Cherry Thing (2012)

Eksterne henvisninger 

 
 

Sangere fra Sverige
Sangere fra USA
Personer fra Stockholm
Svenskere i 1900-tallet
Svenskere i 2000-tallet
Koper

Koper er en by i Slovenien, som huser landets vigtigste og største havn ved Adriaterhavet. Koper ligger tæt ved Trieste på toppen af den kroatiske halvø Istrien (Istra). Med 25.753 (2020) er Koper Sloveniens femtestørste by. Sammen med denne Trieste hørte Koper fra 1947 til 1954 til Fristaten Trieste. Da byen tilfaldt Jugoslavien flyttet hovedparten af den overvejende italiensktalende befolkning til Italien. I dag er bare 2 % af befolkningen italienere.

Kopers italienske navn Capodistria er afledt af det latinske Caput Histriae, «Istriens hovedstad». I middelalderen hed byen derimod Iustinopolis, opkaldt efter det Byzantinske Riges keiser Justinian II. Den hørte senere til patriarkatet Aquileia, til Republikken Venedig og så, frem til 1. verdenskrig, til den Østrig-Ungarnske delstat Küstenland, hvorefter byen tilfaldt Italien.

Flertallet af befolkningen (74,1 %) angav ved folketællingen i 2002 slovensk som modersprog. Andre sprog er Serbokroatisk (17,5 %), italiensk (2,2 %), Makedonsk og Albansk ( 0,5 %). Før den 2. verdenskrig  var der i den nuværende Koper Kommune (det daværende Capodistria) et flertal af italiensktalende, som 1945/1954 flygtede eller blev fordrevet.

Koper havn 
Fra slutningen af 1970'erne er Koper havn blevet meget brugt af de skandinaviske (også andre europæiske) vognmænd og speditører. Forøgelsen af brugen af havnen fra slutningen af '70erne skyldtes at Tyrkiet forhøjede vejskatten for europæiske lastbiler, som kørte igennem landet med mål mod mellemøstlige lande. Den forhøjede skat gjorde det for dyrt at køre gennem landet. Derfor åbnedes en færgerute fra Koper til byen Latakia (al-Ladhiqiyah) i Syrien.

Der blev indsat 3 færger, som sejlede mellem Koper og Latakia. Færgerne Zanobia, Socha og Scandinavia. Hver færge kunne tage 120 sættevogne med, og turen tog 4 dage.

Først i 1980'erne forhøjede Syrien ligeledes vejskatten, og færgeruten blev omlagt til byen Akaba (al-’Aqabah) i Jordan. Denne rute tog 6 dage og bevirkede at det ikke var nødvendigt at køre gennem Syrien.

Referencer 

Byer i Slovenien
Leif Nielsen

Leif Bernhard Nielsen (født 28. maj 1942) er en tidligere dansk professionel fodboldspiller. Han opnåede 28 A-landskampe for Danmarks fodboldlandshold som målmand. Han blev kåret til Årets Fodboldspiller i Danmark i 1966.

Referencer

Eksterne henvisninger 
 

Fodboldspillere fra Danmark
Fodboldspillere fra Boldklubben Frem
Fodboldspillere fra Greenock Morton F.C.
Årets Fodboldspiller i Danmark
Fodboldlandsholdsspillere fra Danmark
Kaj Kvistgaard Poulsen

Kaj Kvistgaard Poulsen (født 31. december 1942 i Nykøbing Mors) er en tidligere dansk professionel fodboldspiller. Han startede sin karriere i Nykøbing Mors IF. Han opnåede fem A-landskampe for Danmark og scorede et mål. Han blev kåret til Årets Fodboldspiller i Danmark i 1965. Han blev lærer på Give skole i et år og gik på pension efter det.

Kaj Poulsen blev uddannet som lærer fra Jelling Statsseminarium i 1966.

Klubkarriere 
 Nykøbing Mors
 Vejle Boldklub
 Hannover 96
 K Beerschot VAV (13) 1968-1970
 FC Turnhout (148) 1970-1974
 Vejle Boldklub

Fodboldspillere fra Danmark
Årets Fodboldspiller i Danmark
Fodboldspillere fra Vejle Boldklub
Fodboldspillere fra Hannover 96
Fodboldspillere fra Germinal Beerschot
Personer fra Nykøbing Mors
Jens Petersen (fodboldspiller)

Jens Petersen (22. december 1941 i Esbjerg – 8. marts 2012 smst) var en dansk professionel fodboldspiller. Han opnåede 21 A-landskampe for Danmarks fodboldlandshold og scorede 1 mål.

Han var med på holdet da Esbjerg fB i 1961, 1962 og 1963 tog det danske mesterskab til Vestjylland, og i 1964 var han også med til at vinde Landspokalturneringen.

Jens var efter fodboldkarrieren bl.a. stadioninspektør for Esbjerg Idrætspark (1988-1996), og blev i 1996 direktør for Esbjerg Idrætspark.

Jens Petersen blev kåret til Årets Fodboldspiller i Danmark i 1963.

Referencer

Eksterne henvisninger 
 
 

Fodboldspillere fra Danmark
Fodboldtrænere fra Danmark
Årets Fodboldspiller i Danmark
Fodboldspillere fra Esbjerg fB
Personer fra Esbjerg